laion/Wikipedia-Exotic huggingface dataset:
.cz

cz. היא סיומת האינטרנט הלאומית של שמות התחום (domain name) של אתרי אינטרנט הרשומים בצ'כיה. הסיומת נרשמה בשנת 1993 לאחר פירוק צ'כוסלובקיה. רישום הסיומת מתבצע על ידי CZ.NIC, התאחדות שהוקמה על ידי ספקי האינטרנט הגדולים במדינה בשנת 1998. בשנת 2011 היו רשומים כ-850,000 אתרים עם הסיומת, ושנה לאחר מכן נחצה רף מיליון האתרים. נכון לספטמבר 2017 רשומים למעלה מ-1.3 אתרים. אתר האינטרנט הרשמי של .cz (באנגלית) CZNIC Annual Report 2011 Millionth internet site with Czech .cz domain name registered, 21 November 2012 Satistics ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
לוגוצנטריות

לוגוצנטריות או לוגוצנטריזם (Logocentrism), בהגדרה כללית, היא ההנחה המקובלת בתורת הספרות, כי ישנה "אמת" בלתי-תלויה הקודמת לייצוגה באמצעות השפה או הלשון, ואמת ומציאות זו מתקיימים למעשה מחוץ לגורם השפה. לפיכך, הלוגוצנטריות קוראת להתייחס לסימנים הלשוניים כמנותקים ובלתי-הכרחיים לאובייקטים (למסומנים) שאותם הם מייצגים. לכן ישנה גם העדפה ברורה של הדיבור על-פני הכתיבה, שכן בראשון קיימת נוכחות של הדובר, הנתפס כגורם-מתווך שיש ביכולתו לבטל במידה רבה אי-בהירות ורב-משמעות הקיימים בשפה הכתובה. העדפה זו של הדיבור על פני הכתיבה, מכנה הפילוסוף הצרפתי ז'אק דרידה "פונוצנטריזם". המונח הופיע לראשונה בהגותו של לודוויג קלגס. בביקורת החריפה שאותה מותח דרידה על תפיסה זו, הוא מגדיר אותה כ"דעה קדומה" המושרשת בפילוסופיה המערבית כמעט מתחילתה עוד מימי יוון העתיקה. היא מכונה על ידו "מטפיזיקה של נוכחות". ביקורת נוספת על תפיסה זו היא על כך שהיא מתייחסת באופן פשטני ליחס המורכב יותר בין מסמן ומסומן. כמו כן, דרידה טוען שמטפיזיקה זו (כפי שקרא לה) נוטה לזהות תפיסות פילוסופיות בסיסיות כדוגמת: "אמת", "מציאות", ו"קיום" - במונחים רעיוניים של "נוכחות", "מהות", "זהות" ו"מקור" - מתוך התעלמות כמעט מוחלטת מהתפקיד המכריע שממלאים ה"העדר" (Absence) וה"הבדל" (Difference), בתוך כל הגדרה או הבנה אפשרית של תפיסות אלה. ג'ון אליס, בספרו "נגד הדקונסטרוקציה", טען כי המונח "לוגוצנטריות" הוא שם חדש לתפיסה ישנה. יותר מכך, אליס טוען כי הביקורת על המהותנות התחילה הרבה לפני שדרידה התחיל להוקיע אותה ב-1966. לדבריו, ההבנה שהשפה אינה מייצגת רק תופעות בעולם, וכל מסומן נקבע גם ביחס למסמנים אחרים, נמצאת כבר אצל פילוסופים אנליטיים כמו לודוויג ויטגנשטיין, פרדינן דה-סוסיר, הבלשן ג'ון רופרט פירת (John Rupert Firth) ואצל בלשנים אנתרופולוגיים שהלכו בעקבות אדוארד ספיר ובנג'מין לי וורף. אליס טוען כי דרידה מתעלם מחלקים ניכרים בפילוסופיה של הלשון, ומזנק מתפיסה קיצונית אחת לתפיסה קיצונית נגדית. דרידה, טוען אליס, מזהה כשל בסיסי בתפיסה שהלשון מתייחסת לאובייקטים שאינם תלויים בה, ועובר משם לתפיסה הקיצונית לא פחות, לפיה הלשון אינה מסמנת דבר מלבד עצמה. בין שתי האפשרויות הללו קיים טווח רחב, שפילוסופים שונים עסקו בו, וממנו דרידה והדקונסטרוקציה מתעלמים לחלוטין. תורת הספרות דקונסטרוקציה פוסט סטרוקטורליזם טבע או הסכמה ג'ון אליס, נגד הדקונסטרוקציה בתרגום מאירה טורצקי (ירושלים: הוצאת שלם, 2004), עמ' 37
לומבנבן

לוֹמְבֶּנְבֶּן (באנגלית: Lombenben, לפעמים מכונה בטעות מַנַרוֹ על שם מכתש הלוע שלו) הוא הר געש בגובה 1,496 מטרים על האי אמבאה בונואטו. שמות אחרים עבור הר הגעש כוללים את: הר הגעש אַמְבַּאֶה, אַאוֹבַּה ואוֹמְבַּה. במרכזו מכתש געשי גדול בשם מנרו (Manaro או Monaro). לומבנבן הוא אחד מהרי געש המסוכנים והפעילים בעולם. ההתפרצות האחרונה נרשמה ב-2017. ישנם שלושה אגמי לוע של מים מתוקים על הר געש, ליד הפסגה. המכתש הפנימי לבדו מכיל 50 מיליון מטרים מעוקבים של מים. ב-28 בספטמבר 2017 הוכרז פינוי של כ-11,000 איש (כל יושבי האי) על ידי ממשלת ונואטו בשל התפרצות הר הגעש. מדיה וקבצים בנושא האי אאובה בוויקישיתוף Powe, Edward Llewellyn (1994). The Lore of Melanesia. Armchair Travelers. p. 171. Arthus-Bertrand, Yann (1 באפריל 2007). The new earth from above: 365 days. Abrams. {{cite book}}: (עזרה) http://www.foxnews.com/world/2017/09/28/vanuatu-orders-evacuation-island-with-rumbling-volcano.html
שטח הפקר (פירושונים)

האם התכוונתם ל... שטח הפקר – מושג מתורת הלחימה שטח הפקר (סרט) – סרט קולנוע סרבי משנת 2001, שבהשראתו נכתב המחזה "במנהרה" שטח הפקר (תוכנית טלוויזיה, 2017) – תוכנית תחקירים תיעודית טלוויזיונית, המשודרת בכאן 11 שטח הפקר (תוכנית טלוויזיה, הערוץ הראשון) – מגזין לביקורת התקשורת, שערך והגיש רם עברון בשנות התשעים בערוץ הראשון
נוריה ויטל

נוריה יוליה ויטל (נולדה ב-14 במרץ 1991) היא שחקנית ישראלית. נוריה ויטל נולדה בחדרה, בוגרת מגמת תיאטרון בבית הספר הדמוקרטי בחדרה. אחותו הקטנה של השחקן ידידיה ויטל. ב-2008 השתתפה בסרט הדוקו הקומי "דיפרנט תל אביב", בקטע יוסי ויסמין. בשנים 2007–2010 גילמה את עלמה בן-עמי בסדרת הנוער "האי". בשנת 2010 שיחקה בסרט "חמץ" בתפקיד ראשי כאיילה. בשנת 2016 שיחקה בסרט "90 דקות המלחמה" בתפקיד מדריכה. נוריה ויטל, במיזם "אישים" לתיעוד היצירה הישראלית נוריה ויטל, במסד הנתונים הקולנועיים IMDb (באנגלית)
בית הכנסת הגדול של ביילסקו

בית הכנסת הגדול של ביילסקו או בית הכנסת של ביליץ (Bielitz, שמה הגרמני של העיר שהיה בשימוש בעת הקמתו) היה ממוקם בעיר ביליץ, שהייתה לביילסקו בתקופה הסובייטית והפולנית, וכיום חלק מהאיחוד ביילסקו-ביאלה. בית הכנסת שהיה ממוקם ברחוב פרנץ יוזף, ולאחר מלחמת העולם הראשונה ברחוב ה-3 במאי (על שם חוקת 3 במאי 1791) בעיר, נחרב עד היסוד בשואה. מבנה בית הכנסת תוכנן על ידי האדריכלים לודוויג שנה (גר') וקרל קורן (שתכנן גם את בית הכנסת בביאלה הסמוכה) ונבנה בין השנים 1879–1881. הוא תוכנן בסגנון אוריינטלי-מורי (אנ') והיו לו שני מגדלי-פינה. ב-13 בספטמבר 1939 נהרס בית הכנסת עד היסוד בידי כוחות גרמניה הנאצית שפלשו לפולין. היסודות וחלק מהמרתף שרדו ולאחר המלחמה נבנה על מקומו של בית הכנסת מבנה אחר. ב-1991 נקבע שלט זיכרון קטן בפולנית על קיר המבנה. מדיה וקבצים בנושא בית הכנסת הגדול של ביילסקו בוויקישיתוף תמונות היסטוריות של רחוב ה-3 במאי ובית הכנסת בביילסקו באתר פוטופולסקה (בפולנית)
ליאור דטאוקר

ליאור דטאוקר הוא שחקן, זמר, יוצר, קלידן, מוזיקאי, רקדן, פזמונאי, מלחין, קומיקאי, כוכב ילדים, מדבב ובובנאי ישראלי. ידוע בעיקר בשל גילום דמויותיהם של קופיקו, בובו מהדוד חיים ופיקו. דטאוקר נולד בדימונה וגדל בהרצליה. הופיע לראשונה בשנת 1995 בתוכנית "בוקר של כיף" עם דליק ווליניץ בערוץ 2, בהופעות של חיים הליצן עם חיים אוסדון, בתוכנית "המלך הבא" בערוץ "yes בריזה", ולאחר מכן הוא מלחין שירים לאמנים ישראלים ולערוץ הופ! ולחיים אוסדון שיחק את מופי בהצגת הילדים "סופי ומופי", לצד סופי צדקה, שיחק את התוכי דוק בקלטת הילדים "אותיות מצחיקות", שיחק את דיג דיג דוג בקלטת הילדים "דיג דיג דוג - שלוש, ארבע, לעבודה!", שיחק את פינוקי בהצגת הילדים "מסיבת יום ההולדת של פינוקי" בבימויו של אבי דור, שיחק את בובו החייזר בכל תוכניות דוד חיים, שיחק את דודידו במקום יוני אילת וגיא פרידמן בערוץ הופ! במסגרת התכנית "הקייטנה של הופ! - עברית שפה יפה" לצידו של אסף אשתר בדמותו של נחשון כל יכול, גילם את קופיקו בסדרה החדשה של קופיקו (במקום מיכל מוכתר שגילמה אותו בעונה השנייה), בהמשך שיחק את פיקו החייזר מכוכב פיקוללה ודמויות שונות בסדרת ההצגות של גיבורי האור, בהמשך שיחק את דובלה הדב ודמויות שונות בתוכניות "הדב הירוק", בהמשך שיחק שוב את קופיקו בדי וי די "'קופיקו והחונטוזים" ושיחק את יובב החתול ב"יובל המבולבל הוא פינוקיו". בשנת 2012 החל לגלם את כוכב הילדים "פיקו". בשנת 2004 דיבב בערוץ הופ! בסדרה "אנריקו מספריקו". בשנת 2017 שיחק שוב את קופיקו בפרסומת של "יום הולדת של קרן קיימת לישראל", בחנוכה באותה שנה שיחק שוב את קופיקו ואת פיקו בהצגה "כוכבים מהספרים" לצידם של יובל המבולבל (יובל שם-טוב), אודי ואביעד, קוגומלו (לביא קגן), ענבלרינה (ענבל כהן) ולירן כוהנר. בשנת 2019 בחג החנוכה יגלם שוב את קופיקו ואת בובו ואת פיקו הפעם לראשונה במסגרת המופע “מותק של פסטיבל”, בחנוכה 2021 שיחק שוב את קופיקו ואת בובו בהצגה "הרפתקה בג'ונגל" לצידם של הדוד חיים (חיים אוסדון) והדמויות מהסדרה "כוח פיג'יי", ובחנוכה באותה שנה שיחק שוב את פיקו בתוכנית "כוכבים מדליקים" ששודרה בערוץ הכוכבים וביוקיד לצידם של הדוד חיים (חיים אוסדון), אספון (אסף אשתר), קוגומלו (לביא קגן), רוי בוי (רועי עוז) ומני ממטרה (מני צוקרל). בשנת 2024 הלחין והוציא שיר בשם "מה יהיה?", ובאותה שנה שיחק ב"אלדין ויסמין" בכיכובם של טל מוסרי ומיכל הקטנה (מיכל ויצמן). דטאוקר ביצע לצד עידן יניב את הלהיט "חושב עליה" שהגיע למקום השני במצעד הפזמונים העברי השנתי של רשת ג לשנת תשס"ו (2006), ולמקום השלישי במצעד של גלגלצ. הוא גם כתב והלחין את השיר. בשנת 2008 הוציא אלבום ראשון, ובו הופיע ביצוע נוסף לשיר "חושב עליה". בנוסף הופיע עם דליק ווליניץ במופע "התריסר" הכולל סיפורים ושירים ממקורות שונים בשיתוף הקהל. ליאור דטאוקר, ברשת החברתית פייסבוק ליאור דטאוקר, סרטונים בערוץ היוטיוב ליאור דטאוקר, במיזם "אישים" לתיעוד היצירה הישראלית ליאור דטאוקר, במסד הנתונים הקולנועיים IMDb (באנגלית) מידע על ליאור דטאוקר בקטלוג הספרייה הלאומית אלה ברייר, עידן חדש, באתר nrg‏, 1 בינואר 2008 גילי נוי, ‏מה אומרים לכם השמות רונית בן שמעון, אסלה והילה הררי?, באתר ‏מאקו‏, 25 במרץ 2016 חושב עליה, באתר שירונט התריסר - דליק ווליניץ, באתר הבמה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אורן יאדגר

אורן יאדגר (נולד ב-1 ביוני 1976) הוא שחקן וסטנדאפיסט ישראלי. בנעוריו היה חבר בלהקת השכנים של צ'יץ', והיה הראשון שגילם את תפקיד שמואל הנביא במחזמר "דוד", מ-1992 עד 1994. בצבא שירת בתיאטרון צה"ל. הוא בוגר הסטודיו למשחק ניסן נתיב. בשנת 1987 השתתף ברצועה רואים 6/6 ובשנת 1998 הופיע ברצועה עובר כל גבול. הופיע בסדרה פרנקו וספקטור התארח בפינת הספורט באקזיט. בשנת 2005 הופיע בסרט הקולנוע "ריקי ריקי", השתתף בסרט הסטודנטים מלחמת המלבי בתפקיד ציון ושיחק בסדרה חדר מלחמה. בשנת 2007 שיחק בסדרה החברים של נאור בתפקיד פיקאסו ושיחק בסדרה מרחק נגיעה בתפקיד אורח בעל החניון. בשנת 2008 שיחק בסרט סוף שבוע בתל אביב בתפקיד שאול ובסדרה לה לה לנד. בשנת 2009 שיחק בסדרה הבורר בתפקיד אורח אמירם. בשנים 2008-2010 שיחק בסדרת הנוער האי בתפקיד קאיראן, התגלמות השטן ואביה של רומי (רוני הדר). בשנים 2009–2010 השתתף בתוכנית הריאליטי של ניקלודיאון הקרמבויז בתפקיד חבקוק בן ציון / משה שוקי מעשוש. בשנת 2010 שיחק בסדרה חיים אחרים בתפקיד אורח גורו והשתתף בסדרת הנוער מבצע קיפוד בתפקיד רשף. בשנת 2012 שיחק בסרט הדילרים בתפקיד שאול. בשנת 2014 שיחק תפקיד אורח בסדרה פולישוק בתפקיד טייכמן ובתפקיד אורח בסדרה 70 מיליון סיבות לעושר בתפקיד ימיני וכן שיחק בסרט הסטודנטים עד מתי מאדים בשנת 2060 בתפקיד רס"ל לאוניד. בשנת 2016 שיחק בתפקיד אורח גילם את מתילדה בסדרת הנוער ״גרעינים״ ששודרה בערוץ הילדים. בשנים 2017-2018 שיחק בעונות השנייה והשלישית של סדרת הילדים "גינג'י" בתפקיד בראד. בשנת 2019 שיחק בסרט "מראות שבורות". בשנת 2021 השתתף בסדרת הטלוויזיה ״מלכת היופי של ירושלים״. תיאטרון מלנקי - "אורפיאוס במטרו" (הצגת יחיד) תיאטרון הסימטה - "אסקוריאל", "השמשים" תיאטרון הנגב - "הביתה" תיאטרון הקאמרי - "עד ראייה", "אחורי הקלעים", "עוץ לי גוץ לי", "כובע הקש האיטלקי", "קוויאר ועדשים" תיאטרון חיפה - "גבולות", "להיות או לא להיות", "גטו" תיאטרון הנדנדה - "חוות החיות" תיאטרון מדיטק - "היצור", "אני והציר הצפוני" צוותא - מופע בידור "בחברותא" זוכה מלגת קרן שרת מטעם "קרן התרבות אמריקה-ישראל". זוכה פרס "חביב הקהל" בפסטיבל הצגות יחיד במקדוניה עבור הצגת היחיד "אורפיאוס במטרו". זוכה פרס שרת התרבות והספורט בתחרות סרטונים "ציון U". אורן יאדגר, במיזם "אישים" לתיעוד היצירה הישראלית אורן יאדגר, במסד הנתונים הקולנועיים IMDb (באנגלית) אורן יאדגר, באתר "אידיבי", מאגר הידע העברי לקולנוע ישראלי ועולמי
קרל קורן

קרל קורן (בגרמנית: Carl Korn; בפולנית: Karol Korn‏ 1852, ודוביצה – 20 בינואר 1906, ביילסקו) היה אדריכל ובונה ערים יהודי-גרמני, אשר יחד עם עמנואל רוסט (Rost) ואנדראס ואלצ'וק (Walczok) עיצבו את פני מרכזי הערים ביילסקו וביאלה במאה ה-19. קרפל קורן, כפי שנקרא בעת שנולד, היה בן למשפחה יהודית. הוא השלים את לימודיו באוניברסיטה הפוליטכנית של קרלסרוהה ובאוניברסיטת וינה, ואחר כך עבד כעוזר בבית הספר הטכני של ברן. ב-1882 ייסד חברת בנייה ואדריכלות שנוהלה לאחר מותו בידי בנו פליקס. בשנת 1998 נקרא רחוב על שמו בביילסקו-ביאלה, שבה מתגוררת משפחתו גם כיום. במימון המשפחה ועיריית ביילסקו ביאלה שופצה חלקת הקבר של בני הזוג קרל ופאולה קורן בבית הקברות היהודי בביילסקו ביאלה בספטמבר 2009. במרכז הקבר כתובת עברית ובה ציטוט מספר דברי הימים הרומז לבניית בתי כנסת רבים ומפוארים בידי קורן: ”הוא יבנה לי בית וכננתי את כסאו עד עולם”. תחנת הרכבת המרכזית בביילסקו-ביאלה (גר') מלון פרזידנט בביילסקו-ביאלה בית הטהרה בבית הקברות היהודי בביילסקו-ביאלה (פול') בין המבנים המפורסמים שבנה, ישנם כמה בתי כנסת שחרבו בשואה: בית הכנסת בביאלה בית הכנסת הגדול בביילסקו בית הכנסת באושוויינצ'ים (אושוויץ) מדיה וקבצים בנושא קרל קורן בוויקישיתוף על קרול קורן (בפולנית) ספר דברי הימים א', פרק י"ז, פסוק י"ב.
תטא בשדרית

θ בשדרית הוא כוכב בולט בקבוצת הכוכבים שדרית עם בהירות נראית מדרגה 2.76, הנמצא במרחק של כ-455 שנות אור ממערכת השמש. למרות בהירותו לא קיבל הכוכב שם בתרבות המערבית, ככל הנראה בשל מיקומו הדרומי שלא מאפשר לצפות בו מאירופה. θ בשדרית הוא כוכב הסדרה הראשית כחול מסוג ספקטרלי B0 Vp, כלומר הוא מראה ספקטרום חריג מזה הנפלט מכוכבים מסוגו. נראה שהכוכב עשיר בחנקן, צורן וזרחן, אך עני בפחמן. מסתו מוערכת בקצת יותר מ-15 מסות שמש ורדיוסו בלמעלה מ-5 רדיוסי שמש. טמפרטורת פניו היא 31,000 קלווין והוא מאיר בעוצמה של פי 1,300 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול כך שעוצמת הארתו הכוללת היא פי 20,000 מעוצמת ההארה של השמש. θ בשדרית נמצא בתוך צביר פתוח בשם IC 2602 והוא הכוכב הבהיר ביותר בצביר. אף על פי שהמרחק, המהירות הרדיאלית והתנועה העצמית של θ בשדרית דומות לאלו של שאר כוכבי הצביר, גילו של θ בשדרית מוערך בפחות מ-5 מיליון שנים בעוד שהצביר הוא בן כ-30 מיליוני שנים. ההסבר המקובל לכך ש-θ בשדרית צעיר בהרבה מהצביר שאליו הוא שייך וכן לשכיחות החריגה של יסודות שונים בשכבותיו החיצוניות, הוא של-θ בשדרית יש בן זוג קרוב, שבעבר היה המסיבי מבין השניים והתפתח במהירות גדולה יותר. כאשר אזל המימן בליבתו של בן הזוג, הוא החל להתנפח בדרך להפוך לענק אדום, אך בשל המרחק הקטן בין השניים, עבר החומר משכבותיו החיצוניות של בן הזוג המפותח אל בן הזוג הקטן יותר. כתוצאה מהמעבר הפך התחלפו השניים בתפקידים וכעת הכוכב שהיה הקטן יותר הוא המסיבי והבהיר מבין השניים. מעבר החומר גם העשיר את שכבותיו החיצוניות של θ בשדרית בתוצרי ההיתוך של בן הזוג ומכאן שכיחותם החריגה. בעתיד, כאשר יאזל המימן בליבתו של θ בשדרית, הוא יתנפח לרדיוס גדול מהמרחק בין בני הזוג וחלק מהחומר יחזור אל בן הזוג העמום. למעשה גילו האמיתי של θ בשדרית הוא גדול בהרבה ודומה לגילו של הצביר, אך רוב הזמן הוא היה כוכב פחות מסיבי ומסוג ספקטרלי שונה ורק לפני מספר מיליוני שנים הפך להיות מה שהוא כיום. מדידות ספקטרוסקופיות של אור הכוכב מראות על שינויים מחזוריים במהירות הרדיאלית שלו ומכך ניתן להסיק על קיומו של אותו בן זוג. מהמדידות ידוע שלבן הזוג מסה סביב מסת שמש אחת, ושהוא מקיף את θ בשדרית במרחק קטן מאוד של כ-4 אלפיות של יחידה אסטרונומית (כ-19 רדיוסי שמש) ובזמן הקפה של 2 ימים, 4 שעות ו-52 דקות. בשל הקרבה הרבה והבהירות הגדולה של θ בשדרית, לא ניתן לזהות את קרינתו של בן הזוג ולכן לא ידועים פרטים נוספים על תכונותיו. θ בשדרית באתר של ג'ים קלר תטא בשדרית, בבסיס הנתונים SIMBAD לגרמי שמיים אסטרונומיים SIMBAD: θ Carinae S. Hubrig, M. Briquet, T. Morel, M. Schöller, J. F. González & P. De Cat: New insights into the nature of the peculiar star θ Carinae, Astronomy & Astrophysics, Vol. 488, Iss. 1, p. 287-296 (2008) O. Kochukhov & S. Bagnulo: Evolutionary state of magnetic chemically peculiar stars, Astronomy & Astrophysics, Vol. 450, Iss. 2, Online Material p. 2 (2006) M. S. Vardya: Stellar rotation and mass loss in O and B stars, Astrophysical Journal, Part 1, vol. 299, p. 256 (1985)
לי דנגחוויי

טאיוואן זהו שם סיני; שם המשפחה הוא לי. לי דנגחוויי (בסינית: 李登輝, פין-יין: Lǐ Dēnghuī;‏ 15 בינואר 1923 – 30 ביולי 2020) היה פוליטיקאי טאיוואני. הוא שימש כנשיא הרפובליקה הסינית וכיו"ר הקוומינטנג (המפלגה הלאומית) בשנים 1988–2000. הוביל את תהליך הדמוקרטיזציה של טאיוואן בתחילת שנות ה-90. לי היה הנשיא הראשון אשר נולד בטאיוואן. תפקידו הפוליטי המרכזי הראשון של לי היה שר בלי תיק בשנת 1971. בשנת 1978 נבחר לראשות עיריית טייפיי. בזמן כהונתו של לי כראש עירה, פתר את המחסור החמור במים. בתקופה זו לי מצא חן בעיני הנשיא צ'יאנג צ'ינג-קואו, עד אשר מונה לסגנו בשנת 1984. צ'יאנג נפטר בשנת 1988, ולי נבחר על ידי ועידת המפלגה להחליפו. בתחילת כהונתו כנשיא, לי נתן ליריביו להחזיק בעמדות כוח בתוך המפלגה. בשנת 1990 הפגינו המונים במדינה למען דמוקרטיזציה. מחאות אלו הצליחו והובילו לבחירות ראשונות במדינה בשנת 1996. לי הפך לנשיא המדינה הראשון שנבחר בבחירות דמוקרטיות, אשר התקיימו ב-23 במרץ 1996. לי ניצח ברוב מוחלט של 54% מהקולות. בשנת 1992 התקיימה פגישה היסטורית בהונג-קונג בין שני הצדדים של מצר טאיוואן. פגישה זו הולידה מאוחר יותר את המונח "הסכמת 1992" בה הסכימו הצדדים השונים על "סין האחת" - למרות שלטאיוואן וסין יש הבנות שונות ביחס למונח זה. במהלך שנות נשיאותו שם לי דגש על הלאומיות הטאיוואנית וקידם את יחסי החוץ של המדינה. הוא התנגד לסחר בלתי מוגבל עם הרפובליקה העממית של סין, אם כי התנגד לחרם מוחלט. הוא אף תמך בשינוי השם הרשמי של המדינה מ-"הרפובליקה הסינית" ל-"הרפובליקה של טאיוואן". בשנת 2000 עזב את הנשיאות לאור החוקה שאותה חוקק. לאחר שעזב את תפקידו כנשיא, עבר לי להנהגת המפלגה הדמוקרטית-פרוגרסיבית. בפברואר 2007 הסתייג באופן גלוי מעמדותיו הלאומיות אשר אופיינו לו בעבר. לאורך כל חייו ניהל לי יחסים חמים מאוד עם יפן. הוא למד בבית ספר יפני, ובני משפחתו שירתו במשטרה ובצבא הקיסריים. אחיו אף נהרג בזמן שירותו בצי הקיסרי היפני במהלך מלחמת העולם השנייה. לי אף אימץ עמדות פרו-יפניות בסכסוך על האיים הבלתי-מיושבים דיאויטאי (Diaoyutai, להם קוראים היפנים איי סנקאקו), בשנת 2012. מבקריו האשימו אותו בשחיתות, אם כי הוא נוקה לגמרי בבית המשפט העליון של טאיוואן בשנת 2013, לאחר מותו. לי התחתן בפברואר 1949 ונולדו לו שלושה ילדים. בנו הבכור נפטר בשנת 1982 מסרטן. בסוף שנת 2011 החלים לי ממחלה זו, אך כעבור כמה חודשים אובחן עם שבץ מוחי קל. נפטר ב-30 ביולי 2020. מדיה וקבצים בנושא לי דנגחוויי בוויקישיתוף לי דנגחוויי, באתר אנציקלופדיה בריטניקה (באנגלית) לי דנגחוויי, ברשת החברתית פייסבוק Editor, In Memoriam: Lee Teng-hui and the Democracy that he built, Taiwan Insight, ‏2020-08-05 (באנגלית)
QZSS

QZSS (ראשי תיבות של: Quasi-Zenith Satellite System, ביפנית: 日本語) הוא השם שניתן למערכת בפיתוח של שלושה לוויינים, המשמשים כתמסורת זמן מדויק וכמערכת אוגמנטציה עבור GPS לטובת קליטה לוויינית ברחבי יפן. הלוויין הראשון "מישיביקי", שוגר בהצלחה ב-11 בספטמבר 2010. בתחילה, סטטוס מבצעי תוכנן ל 2013. במרץ 2013 משרד הקבינט של יפן הודיע על הרחבה של QZSS משלושה לארבעה לוויינים. החוזה בסך 526 מיליוני דולרים עם מיצובישי אלקטריק לבניית שלוש הלוויינים הושלם עד סוף 2017. כל השיגורים בוצעו תוך שימוש במשגר H-IIA ממרכז החלל טנגשימה. משקל הלוויין 4,100-4,700 ק"ג. מדיה וקבצים בנושא QZSS בוויקישיתוף אתר האינטרנט הרשמי של QZSS (ביפנית) אתר האינטרנט הרשמי של QZSS (באנגלית) QZSS, ברשת החברתית אקס (טוויטר) "Launch Result of the First Quasi-Zenith Satellite 'MICHIBIKI' by H-IIA Launch Vehicle No. 18". 2010-09-11. נבדק ב-2011-12-12. "QZSS in 2010". Magazine article. Asian Surveying and Mapping. 2009-05-07. נבדק ב-2009-05-07.(הקישור אינו פעיל, December 2011) "GNSS All Over the World". The System. GPS World Online. 2007-11-01. אורכב מ-המקור ב-23 באוגוסט 2011. נבדק ב-2011-12-12. {{cite web}}: (עזרה) Japan Aerospace Exploration Agency (2016-07-14), Interface Specifications for QZSS, version 1.7, pp. 7–8, אורכב מ-המקור ב-2013-04-06, נבדק ב-2017-09-26
רז שכניק

רז שֶכְניק (נולד ב-28 באפריל 1971) הוא עיתונאי ואיש תקשורת ישראלי. גדל בראשון לציון. השתתף כילד בפסטיבל שירי ילדים מספר 8 וביצע את השיר "לא רוצה לישון". למד בבית הספר היסודי "עין הקורא", ואת לימודיו התיכוניים עשה בבית הספר לקציני ים עכו במגמת אלקטרוניקה. בצבא שירת בסטי"ל אח"י חיפה כטכנאי מערכת נשק. במילואים צורף לצוות הווי חיל הים כמנהל מוזיקלי, זמר ושחקן. את הקריירה בתקשורת החל כעוזר שדר ספורט ברשות השידור, שם עבד לצד מאיר איינשטיין. ב-1994 הצטרף ככתב ספורט לעיתון "ידיעות אחרונות", סיקר בין השאר את קבוצות מכבי שעריים בכדורגל ומכבי רמת גן בכדורסל והחל לערוך במוסף. ב-1996 מונה לעורך במוסף "ממון" וערך את המגזין השבועי. בשנת 1998 החל לכתוב במוסף "7 לילות" ובין השאר ערך ראיון מעורר הדים עם חברי להקת הדג נחש שהצהירו אז כי יסרבו לעשות מילואים. ב-2004 מונה לכתב המדיה והתרבות של "ידיעות אחרונות" ושלוש שנים מאוחר יותר מונה גם לכתב המוזיקה בעיתון. כיום מכהן גם כסגן עורך מוסף "ממון", פרשן במוסף הספורט של העיתון ובעל טור אישי באתר ynet. לאורך הקריירה חשף את פרשת הכדורים הפסיכיאטריים בתוכנית "האח הגדול" ואת פרשת הטיפולים הפסיכיאטריים של אילן רבינוביץ' (יחד עם העיתונאית גבי בר חיים), את פרשת שרון גל, מאבק הירושה על עיזבונו של דודו טופז, ההתעמרות במתמודד בן יהב נבט בתוכנית "הישרדות", פרשת השיר הפיקטיבי שהתקבל לפלייליסט של רשת ג', הניסיון למנות את ציפי פינס למנכ"לית הבימה, פרישתו המפתיעה של חיים יבין מהערוץ הראשון, פרישתה של מיקי חיימוביץ' מהגשת חדשות, עזיבתו של יעקב איילון את ערוץ 10, עזיבתו של יאיר לפיד מאולפן שישי לפוליטיקה, הניסיון של שרת התרבות מירי רגב להתערב בנעשה בגלגלצ וכן את הגעתו ההיסטורית של פול מקרטני להופעה בישראל בספטמבר 2008. שכניק עמד מאחורי ראיונות מדוברים כמו זה של ג'קו אייזנברג (עם רביב גולן) לאחר זכייתו ב"כוכב נולד", הראיון עם אייל גולן בעקבות פרשת משחקי חברה, הראיון עם מרגלית צנעני לאחר מעצרה - וכן הראיונות עם יהודה פוליקר, צדי צרפתי, שי גבסו והראל סקעת שבהם יצאו מהארונות. ברדיו: שידר בתוכנית הכדורגל של רדיו ללא הפסקה בשנים 1995–1996, הגיש ברדיו תל אביב תוכנית אקטואליה שבועית יחד עם אטילה שומפלבי. כיום מגיש את התוכנית השבועית "אלבומי המופת" ברדיו 103FM. בשנת 2009 נודע כי היה ברשימת המותקפים העתידית של דודו טופז. נמנה בשנים האחרונות ברשימת 100 המשפיעים בתקשורת של העיתון "גלובס".[דרוש מקור] היה נשוי ללילך גליקסמן ולהם ילד משותף. רז שכניק, ברשת החברתית אקס (טוויטר) צלילי מופת - תוכניתו של רז שכניק ברדיו 103FM
הינו Liesse

הינו Liesse (באנגלית: Hino Liesse) הוא אוטובוס קצר, שיוצר על ידי יצרנית כלי הרכב הינו מוטורס היפנית בין השנים 1995–2011. לדגמי ה- "הינו Liesse" בין 1-2 דלתות צד. דגמי ה"הינו Liesse" הוגדרו כ"אוטובוס עירוני" וכ"אוטובוס תיירותי". המנועים שהורכבו על דגמי "הינו Liesse" היו מנועי דיזל מסוג "Hino J05C, J05D". KC-RX4JFAA (יוצר משנת 1995) KK-RX4JFEA (יוצר משנת 1999) PB-RX6JFAA (יוצר משנת 2004) BDG-RX6JFBA (יוצר משנת 2007) משנת 1996 היה זהה לדגם "Toyota Coaster" KC-HZB/HDB/BB40/50 (יוצר משנת 1996) KK-HZB/HDB/BB40/50 (יוצר משנת 1999) PB-XZB40/50 (יוצר משנת 2004) BDG/PDG-XZB40/50 (יוצר משנת 2007) הינו Liesse הינו Liesse הינו Liesse הינו Liesse הינו Liesse הינו Liesse הינו Liesse II הינו Liesse II הינו Liesse II הינו Liesse II הינו Liesse II הינו Liesse II הינו פונקו הינו HS3KRK מכירת דגמי הינו Liesse (Used HINO LIESSE - Japanese Used Cars | CardealPage ) הינו Liesse דגם RX4J מדיה וקבצים בנושא הינו Liesse בוויקישיתוף הינו Liesse (3:14 דקות), יוטיוב טויוטה Coaster הינו Liesse car-catalogue/toyota-coaster-bus-hino-liesse
Misty

מִיסְטִי (מאנגלית: Misty, "מעורפל") הוא סטנדרט ג'אז שכתב הפסנתרן ארול גארנר בשנת 1954. מיסטי נכתב כקטע אינסטרומנטלי והוקלט באלבומו של גארנר Contrasts שיצא לאור בשנת 1955. כשנה לאחר מכן חוברו לו מילים על ידי ג'וני ברק. השיר לא זכה להכרה רחבה, עד אשר בוצע על ידי ג'וני מאטיס ונכלל באלבומו Heavenly בשנת 1959. ביצוע זה של מאטיס היה לביצוע המוכר ביותר של השיר והוביל לפופולריות הרבה שלו. מאז הפך מיסטי לסטנדרט ובוצע על ידי אמנים רבים ונודעים, ביניהם אלה פיצג'רלד, שרה ווהן, אריתה פרנקלין, פרנק סינטרה ורבים נוספים. הקטע האינסטרומנטלי ממלא תפקיד מפתח במותחן נגן לי שנית מיסטי (אנ') (סרטו של קלינט איסטווד, 1971) הקרוי על שמו. מידע על היצירה "Misty" באתר מיוזיק בריינז מידע על הקומפוזיציה "Misty" באתר AllMusic גרסאות נוספות ל"Misty" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.